Иск, предявен на 26 юни 2013 г. — Европейска комисия/Република Полша
(Дело C-356/13)
Език на производството: полски
Страни
Ищец: Европейска комисия (представители: E. Manhaeve и K. Herrmann)
Ответник: Република Полша
Искания на ищеца
Да се установи, че Република Полша не е изпълнила задълженията си по член 3 от Директива 91/676/ЕИО на Съвета от 12 декември 1991 година за опазване на водите от замърсяване с нитрати от селскостопански източници1 във връзка с приложение I към същата, тъй като не е определила изчерпателно водите, които могат да бъдат замърсени с нитрати от селскостопански източници, и тъй като не е посочила изчерпателно уязвимите зони,
да се установи, че Република Полша не е изпълнила задълженията си по член 5 от Директива 91/676/ЕИО на Съвета от 12 декември 1991 година за опазване на водите от замърсяване с нитрати от селскостопански източници във връзка с част А, точка 2 от приложение ІІ към Директивата и параграф 1, точки 1 и 3 от приложение ІІІ към същата, тъй като е съставила програми за действие по смисъла на член 5 от Директивата въз основа на неизчерпателно посочване на особено уязвимите зони и тъй като тези програми съдържат мерки, които са несъвместими с част А, точка 2 от приложение ІІ и параграф 1, точки 1 и 3 от приложение ІІІ към Директивата_Република Полша да бъде осъдена да заплати съдебните разноски.Основания и доводиРепублика Полша е била длъжна да транспонира Директива 91/676/ЕИО и да изпълнява задълженията си по нея от датата на присъединяването си към Европейския съюз на 1 май 2004 г.